15. ΝΟΜΟΣ υπ’ αριθ. 1780 της 5/18 Σεπτ. 1944 (ΦΕΚ Α΄ 200) Περί τρόπου εκλογής του Διευθυντού της Ανωτάτης Σχολής Καλών Τεχνών. Άρθρον μόνον.-«1.Η Ανωτάτη Σχολή Καλών Τεχνών διευθύνεται υπό αιρετού Διευθυντού εκλεγομένου επί διετεί θητεία υπό του Συλλόγου των Καθηγητών της Σχολής, ον αποτελούσιν οι τακτικοί Καθηγηταί των Καλλιτεχνικών και θεωρητικών μαθημάτων. Ο διορισμός γίνεται δια Β.Δ/τος εκδιδομένου προτάσει του Υπουργού Εθνικής Παιδείας και Θρησκευμάτων. 2.Εκλέξιμοι δια την θέσιν του Διευθυντού είναι πάντες οι αποτελούντες τον Σύλλογον τακτικοί Καθηγηταί. 3.Εις περίπτωσιν εκλογής ως Διευθυντού Καθηγητού των θεωρητικών μαθημάτων ούτος μετέχει των κρίσεων των ετησίων και εισαγωγικών διαγωνισμών άνευ ψήφου. 4.Η εκλογή του Διευθυντού ενεργείται εντός του πρώτου δεκαπενθημέρου του μηνός Οκτωβρίου. 5.Δια την ύπαρξιν απαρτίας κατά την συνεδρίασιν εκλογής του Διευθυντού απαιτείται η παρουσία πέντε τουλάχιστον εκ των μελών του Συλλόγου. Διευθυντής εκλέγεται ο συγκεντρώσας τέσσαρας τουλάχιστον ψήφους. Εις περίπτωσιν καθ’ ην ουδείς συγκεντρώνει τον αριθμόν των τεσσάρων ψήφων η εκλογή επαναλαμβάνεται εις επομένην συνεδρίασιν. Εάν και κατά την δευτέραν συνεδρίασιν δεν επιτευχθή η κατά τα ανωτέρω πλειοψηφία, δύναται ο Υπουργός Εθνικής Παιδείας και Θρησκευμάτων να προτείνη τον διορισμόν του συγκεντρώσαντος τας περισσοτέρας ψήφους, ή ενός εκ των ισοψηφούντων. Σελ. 385 Οργανικές διατάξεις Α.Σ.Κ.Τ. 31.Δ.α.14-15 6.Κατά τον αυτόν ως άνω τρόπον και επί τη αυτή διετεί θητεία εκλέγεται και διορίζεται και ο Υποδιευθυντής της Σχολής». Ετροποποιήθη ως άνω δια του άρθρ. 1 Ν.Δ. 2201/1952. 